Аб’ект грамадскага харчавання, у які пераў-тварыўся будынак былога Дома афіцэраў, днямі нарэшце пачаў прымаць наведвальнікаў. Аднак яго галоўная праблема — адсутнасць цеплазабеспячэння — застаецца дагэтуль нявырашанай. Спачатку планавалася, што пры забудове мікрараёна новая магістральная цеплатраса будзе пракладвацца паблізу ад пляцоўкі гэтага інвестпраекта, таму падключэнне да цяпла было б не надта затратнай справай. Вось толькі з цягам часу план развіцця падземных камунікацый быў перагледжаны, а падключацца да існуючай сеткі ўласнік — Iрына Сухоцкая — не спяшаецца. Бо вельмі дорага. У выніку ў шматфункцыянальным, буйным, сучасным і зробленым з густам цэнтры адпачынку пакуль працуе толькі кафэ-піцэрыя “Гарадок”.